Държавен вестник, бр. 84, 2025 г., стр. 224

СТР.  224	
Д Ъ Р Ж А В Е Н  В Е С Т Н И К 	
БРОЙ  84
Учителска длъжност по учебен предмет или модул от професионалната подготовка 
може да се заема и от лица със завършено висше образование по съответната специалност и 
без професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
придобита 
професионална 
квалификация 
„учител“, 
ако 
са 
придобили 
съответната 
професионална квалификация при условията и по реда на Закона за професионалното 
образование и обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
5531
КОМИСИЯ ЗА РАЗКРИВАНЕ НА 
ДОКУМЕНТИТЕ И ЗА ОБЯВЯВАНЕ 
НА ПРИНАДЛЕЖНОСТ 
НА БЪЛГАРСКИ ГРАЖДАНИ 
КЪМ ДЪРЖАВНА СИГУРНОСТ 
И РАЗУЗНАВАТЕЛНИТЕ 
СЛУЖБИ НА БЪЛГАРСКАТА 
НАРОДНА АРМИЯ
Правилник за изменение и допълнение на 
Правилника за дейността на Комисията за 
разкриване на документите и за обявяване 
на принадлежност на български граждани 
към Държавна сигурност и разузнавателни­
те служби на Българската народна армия и 
на нейната администрация (обн., ДВ, бр. 41 
от 2007 г.; изм., бр. 85 от 2007 г., бр. 88 от 
2008 г., бр. 5 от 2011 г.; изм. и доп., бр. 48 от 
2012 г., бр. 105 от 2013 г., бр. 28 от 2015 г., 
бр. 100 от 2016 г., бр. 33 и 56 от 2018 г.; изм., 
бр. 4 от 2021 г.)
§ 1. В чл. 15 ал. 2 се отменя.
§ 2. В чл. 21 ал. 2 се изменя така:
„(2) Администрацията включва: служители 
на пряко подчинение на председателя и две 
дирекции:
1. вътрешен одитор;
2. служител по сигурността на информа­
цията;
3. дирекция „Правно-административно 
обслужване, финансови дейности, управление 
на ресурси и информационни системи“;
4. дирекция „Централизиран архив и пуб­
личност на архивите“.“
§ 3. В чл. 23б, ал. 1 се правят следните 
изменения:
1. В т. 3 думите „план и“ се заличават.
2. Точка 16 се изменя така: 
„16. отговаря за политиката по комуни­
кационна и информационна сигурност в 
комисията.“
§ 4. В чл. 24 ал. 1 се изменя така:
„Чл. 24. (1) Общата администрация е ор­
ганизирана в дирекция „Правно-админист­
ративно обслужване, финансови дейности, 
управление на ресурси и информационни 
системи“. Дейността на дирекцията се осъ­
ществява чрез четири самостоятелни отдела: 
отдел „Правно-административни дейности“, 
отдел „Финансово-счетоводен“, отдел „Управ­
ление на ресурсите“ и отдел „Информационни 
системи и сигурност“.“
§ 5. В чл. 24, ал. 2 се правят следните 
изменения и допълнения:
1. Точки от 42 до 48 вкл. и т. 50 се отменят.
2. В т. 49 думата „автоматизирани“ се 
заличава.
3. В т. 53 думите „на автоматизираните 
информационни системи или мрежи“ се за­
личават.
4. В т. 55 думите „Държавна агенция „Елек­
тронно управление“ се заменят с „Министер­
ство на електронното управление“.
5. В т. 59 думата „автоматизирани“ се 
заличава.
6. В т. 61 думите „цифровите електронни 
сертификати за универсални“ се заличават.
7. Създават се т. 63 – 73:
„63. организира участието на членове на 
комисията или нейни служители в между­
народни форуми и в съвместни програми и 
проекти за обучение в страната и в чужбина;
64. организира командировките в чужбина 
на членовете на комисията и на служителите 
от нейната администрация и изготвя заповеди;
65. организира провеждането и протокол­
ното осигуряване на официални и работни 
срещи, семинари, дискусии, конференции, 
изложби и други публични прояви;